Matthäus elhárította a Besiktas-kérdést
Nem válaszolt a jövõjét firtató kérdésekre, és elmarasztalta a magyar klubokat Lothar Matthäus, a magyar labdarúgó-válogatott szakvezetõje a németországi Bad Dürkheimben tartott pénteki sajtóértekezletén.
"Teljes egészében a Németország elleni mérkõzésre akarok összpontosítani" - közölte Matthäus, aki télen vette át a magyar válogatott irányítását, ám makacsul tartják magukat a hírek, hogy rövidesen meg is válik a magyar nemzeti tizenegytõl, s átszerzõdik edzõnek a török Besiktas együtteséhez. Yildirim Demirören, az isztambuli csapat gázüzlettel foglalkozó milliomos elnöke állítólag évi nettó 1,5 millió eurós fizetéssel csábítja a Boszporusz partjára.

Matthäus pénteken mindenesetre elmarasztalta a magyar klubokat, mondván: azóta, hogy Magyarországon munkába állt, hiányolja az együttmûködést a klubok és a szövetség között.

Hasonló hangot ütött meg Matthäus a Sport-Bild legújabb számában megjelent cikkében is: "A magyarországi feladatot, bármennyire vonzó is, könnyebbnek képzeltem el. Túlságosan függök az egyesületi edzõktõl." Szerinte a szövetségben hivatalnoki szemlélet uralkodik. "A magyarok szerzõdtettek trénernek, hogy legyen egy csillogó nevük. Ettõl azonban a csapat még nem csillog" - írta, s egyes megfigyelõk a panaszkodásban is már a távozás elõjeleit látják.

Egy másik német szaklapnak, a Kickernek Matthäus azt mondta, hogy a németek elleni vasárnapi mérkõzés Kaiserslauternben a magyarok számára "tanulási folyamattal" ér majd fel. Huszonkét magyar játékos mondta le a vasárnapi szereplést, a 19 fõs keretben csupán három olyan játékos van, aki tízszer vagy ennél többször öltötte magára a válogatott mezét. "Az egyesületeknek büszkéknek kellene lenniük arra, hogy játékosaikat a válogatott rendelkezésére bocsátják, ám ez nem mindig van így" - mondta pénteken Matthäus.

Egyes német vélemények szerint Magyarország B csapatát küldi pályára a Fritz Walter-stadionban, holott Németországban az 1954-es világbajnoki döntõ egyfajta visszavágójában reménykednek.

Rudi Völler, a német válogatott szakvezetõje pénteken udvariasan kételkedett abban, hogy a magyarok erõsen tartalékos összeállításban futnának ki a gyepre. "Kilenc olyan játékos is van a keretben, aki néhány héttel ezelõtt Brazília ellen játszott. Az biztos, hogy Lothar helyzete nem könnyû, de nem nagy a hiányzó törzsjátékosok száma" - mondta Völler, aki Kaiserslauternben 50. alkalommal vezeti majd a német nemzeti tizenegyet.

A szövetségi kapitány nem titkolta: gyõzelemre akarja vinni a válogatottat, hogy - amint fogalmazott - "dagadó keblekkel utazhassunk Portugáliába". Az elõzõ két elõkészületi mérkõzésen, Málta és Svájc ellen a németek gyõztek. Utoljára két évvel ezelõtt a világbajnokságon fordult elõ, hogy a németek háromszor nyertek sorozatban.

A német válogatott a legerõsebb összeállításban lép majd pályára, egyedül a berlini Fredi Bobic hátfájdalmai okoznak gondot, õ már a svájciak ellen sem játszott. Lukas Podolski és Bastian Schweinsteiger személyében két újonc is akad, de õk egyelõre csak cserejátékosként jönnek számításba.